  Виталий Пронин Сӥё-дано ужрад ортчоз 4-тӥ оштолэзе Калыкъёслэн Эшъяськон юртазы, кутсконэз 18 часын. Пичи Пурга ёрос Ӥӧскалык библиотекаен ӵош тыршизы ужрадлэсь программазэ "ческыт емышъёсын" тырмытыны. Кылбурчиоссы, писательёссы сяна, Пургалась литература дуннее "зымыны" юрттозы "Брангурт песянайёс", "Арганчи" калык ансамбль, пинал крезьчиос, Удмуртиысь дано артистка Надежда Уткина, ӝужась кизилиос Егор Маштаков но Юлия Гаврилова , кырӟась кылбурчи Богдан Анфиногенов, Брангуртысь "Кузьыли кар" нылпи театр - ваньзы Пичи Пурга ёросэн герӟаськемын. Ёрос библиотекаысь ужасьёс "Дэрем" студилэн кивалтӥсеныз Татьяна Москвинаен ӵош аспӧртэм дефиле дасяло. Пурга ёрослэн йырыз Сергей Юрин но сцена вылысен кылбур лыдӟоз. Нош Пурга черкогуртын вордскем но будэм тодосчи, профессор Наталья Кондратьева пыр-поч ивортон лэсьтоз "Пурга литературалэн " будон но азинскон сюресэз сярысь. 17 часысен фойеын ужаны кутскозы вузаськон адӟытонъёс, басьтэмды луоз Вуж Мӧньялась кибашлыослэсь киужъёссэс, Татьяна Москвиналэсь удмурт дэремъёссэ, суредаськисьёслэсь ужъёссэс, веръяны но басьтыны луоз Пургалась чечы но! Надежда Степанова Туспуктэм авторлэн  